
הכנסת התשע-עשרה
נוסח לא מתוקן

מושב שני
<פרוטוקול מס' 283  >
מישיבת ועדת הכלכלה
יום רביעי, י"ג בסיון התשע"ד (11 ביוני 2014), שעה 9:20
<סדר היום:>
<הצעת חוק לשינוי חברתי-כלכלי (תיקוני חקיקה) (הגברת התחרות), התשע"ב-2012 (מ/702) – דיון והחלטה בעניין פיצול פרק ב': הגבלים עסקיים.>
נכחו:

<חברי הוועדה:> 
אבישי ברוורמן – היו"ר
<מוזמנים:> 
	עידית פרוים
	–
	מנהלת תחום תכנון ומדיניות, רשות ההגבלים העסקיים

	נועה צבי - אוליבר
	–
	עוזרת בכירה לממונה, רשות ההגבלים העסקיים

	אורי שוורץ
	–
	עו"ד, היועץ המשפטי, רשות ההגבלים העסקיים

	נילי אבן חן
	–
	סמנכ"ל כלכלה ומחקר, התנועה למען איכות השלטון בישראל

	חיזקיה ישראל
	–
	מנהל מחלקה, התאחדות התעשיינים


<ייעוץ משפטי: >
אביגל כספי
<מנהלת הוועדה:>
לאה ורון
<רשמת פרלמנטרית:>
שרון רפאלי
<הצעת חוק לשינוי חברתי-כלכלי (תיקוני חקיקה) (הגברת התחרות), התשע"ב-2012 (מ/702) – דיון והחלטה בעניין פיצול פרק ב': הגבלים עסקיים>
<היו"ר אבישי ברוורמן:>
בוקר טוב. אני מתכבד לפתוח את ישיבת ועדת הכלכלה. על סדר היום הצעת חוק לשינוי חברתי-כלכלי (תיקוני חקיקה) (הגברת התחרות), התשע"ב-2012, דיון והחלטה בעניין פיצול פרק ב': הגבלים עסקיים. מי מציג? 
עורך דין שוורץ, בבקשה. 

<אורי שוורץ:>
בוקר טוב. הדיון היום הוא על ההפרדה של פרק ההגבלים העסקיים מתוך הצעת החוק הזאת לחקיקה נפרדת. בפרק ההגבלים העסקיים יש ארבעה עניינים עיקריים: העניין הראשון שנגע להקמת חטיבת התחרותיות ברשות ההגבלים העסקיים הופרד כבר בעבר, הוצבע ואושר על-ידי הוועדה ועל-ידי הכנסת במושב הקודם. מה שנותר כרגע זה שלושה סעיפים מהותיים: הראשון עוסק בביטול הפטור הקיים היום בחוק ההגבלים העסקיים להסדרים של בלעדיות הדדית. אנחנו סבורים שאין הצדקה לפטור אותם באופן גורף מהגדרת הסדר כובל, והמבחן שלהם צריך להיות מבחן שייעשה על בסיס בחינת הנסיבות. שני הסעיפים האחרים נוגעים למתן סמכות לבית הדין להגבלים עסקיים לתת הוראות מבניות לחברי קבוצת ריכוז ולבעל מונופולין למכור נכסים שמצויים ברשותו, ואשר ההחזקה שלו בהם מעלה חשש סביר לפגיעה בתחרות כפי שמנוסח בהצעת החוק. 
<היו"ר אבישי ברוורמן:>
אני חושב שאמרת דברי טעם. יש מישהו שרוצה להתנגד? להביע מחאה? איך אמר שייקספיר? "Say your speech or forever remain silent". 
הצבעה
בעד הבקשה לפיצול פרק ב' מהצעת החוק – פה-אחד

נגד – אין

נמנעים – אין 

הבקשה לפיצול פרק ב' מהצעת החוק התקבלה.

<היו"ר אבישי ברוורמן:>
אני מאשר. תודה. 
 <הישיבה ננעלה בשעה 09:35.>
